Source: http://docplayer.fi/10920616-Lautakunta-paattaa-lupahakemuksen-johdosta-seuraavaa.html
Timestamp: 2019-01-23 08:14:33+00:00
Document Index: 238444

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ']

Lautakunta päättää lupahakemuksen johdosta seuraavaa: - PDF
Download "Lautakunta päättää lupahakemuksen johdosta seuraavaa:"
1 YMPÄRISTÖLUPAHAKEMUS/VEIKKO LEHTI OY Veikko Lehti Oy hakee Porin kaupungin ympäristölautakunnalta ympäristölupaa, joka koskee paperin/pahvin siirtokuormausaseman toimintaa ja hiekanerotuskaivojätteiden käsittelyä Ulasoorin kaupunginosassa osoitteessa Ulasoorintie 23, Pori. Yj:n ehdotus: Lautakunta päättää lupahakemuksen johdosta seuraavaa: LUVAN HAKIJA Veikko Lehti Oy Teljänkatu Pori LAITOS/TOIMINTA JA SEN SIJAINTI Veikko Lehti Oy, Ulasoorin varikko, Ulasoorintie 23, Pori. Porin kaupungin Ulasoorin kaupunginosa, kiinteistö LUVAN HAKEMISEN PERUSTE Jätteen ammattimainen käsittely on ympäristölupavelvollista toimintaa ympäristönsuojelulain 28 :n 2 momentin kohdan 4 mukaan. LUPAVIRANOMAISEN TOIMIVALTA Ympäristölautakunta on toimivaltainen lupaviranomainen ympäristönsuojeluasetuksen 7 :n 1 momentin kohdan 13 mukaan. ASIAN VIREILLETULO Hakemus on toimitettu Porin kaupungin ympäristövirastolle , jolloin asia on tullut vireille. Hakemusta on täydennetty TOIMINTAA KOSKEVAT LUVAT, SOPIMUKSET JA ALUEEN KAAVOITUSTILANNE Koska toiminta on uusi, sillä ei ole aikaisempia ympäristölainsäädännön mukaisia lupia. Kiinteistö on liitetty Porin Veden vesijohtoverkostoon sekä jätevesija sadevesiviemäriverkostoon. Asemakaavassa alue on merkitty pienteollisuusrakennusten korttelialueeksi (TP6). Tontin omistaa Veikko Lehti Oy. LAITOKSEN SIJAINTIPAIKKA JA SEN YMPÄRISTÖ Kiinteistön pohjois- ja itäpuolella sijaitsevat rakennetut teollisuustontit ja eteläpuolelta kiinteistö rajoittuu Ulasoorintiehen, joka on alueen kokoojakatu. Kiinteistön länsipuolella on Klimppilänpuisto, joka on asemakaavan mukaisesti istutettu puistoalue. Lähimmät asuinrakennukset sijaitsevat asemakaavan pienteollisuusalueella (TP6) noin 150 metrin etäisyydellä kiinteistöltä pohjoiseen. Lähin asemakaavan mukainen asuinalue sijaitsee noin 500 metrin etäisyydellä kiinteistöltä etelään, valtatie 2:n eteläpuolella. Kiinteistö ei sijaitse luokitellulla pohjavesialueella. Etäisyys Ulasoorin-Vähärauman pohjavesialueeseen on noin 200 metriä.
2 LAITOKSEN TOIMINTA, LAITTEISTO JA RAKENTEET Kuvaus toiminnasta Paperin/pahvin siirtokuormausasemalla kuormat kipataan lastauslaiturilta vaihtolavoille. Lavan täytyttyä kuorma peitetään ja kuljetetaan paperin käsittelijöille jatkojalostukseen. Vuosittain kuormattavan paperin/pahvin (jätenumero ) määrä on tonnia. Hiekanerotuskaivojätteet kerätään alipaineautolla Porista ja lähiympäristöstä. Auton säiliö tyhjennetään altaaseen, jossa kiintoaines laskeutuu pohjalle. Selkeytynyt vesi imetään uudelleen alipaineautoon ja toimitetaan edelleen jätevedenpuhdistamolle. Kiintoaines lastataan vaihtolavalle ja toimitetaan kaatopaikalle. Vuosittain kerättävän hiekanerotuskaivojätteen (jätenumero ) määrä on 600 tonnia. Rakenteet Paperin/pahvin siirtokuormaukseen käytettävä lastauslaituri on rakennettu seka- ja muiden jätteiden siirtokuormaukseen. Tämä siirtokuormaus on loppunut Aittaluodon lajittelulaitoksen valmistuttua vuonna Hiekanerotuskaivojätteen käsittelyallas rakennetaan lastauslaiturin yhteyteen. Altaan tilavuus tulee olemaan 25 m 3. Ympäristökuormitus ja sen rajoittaminen Toiminnasta ei arvioida syntyvän vaikutuksia vesistöön, maaperään tai pohjaveteen. Ajoneuvojen pakokaasupäästöt aiheuttavat vaikutuksia ilmaan. Ajoneuvoliikenteen määrä on noin 1 4 kuorma-autoa vuorokaudessa, mikä aiheuttaa meluvaikutuksia. Melu ei poikkea alueen muusta liikenteestä aiheutuvasta melusta. Toiminnalla ei arvioida olevan vaikutuksia yleiseen viihtyisyyteen ja ihmisten terveyteen. Kaatopaikkakelpoisuustestauksen (Ramboll Analytics Oy ) perusteella hiekanerotuskaivojätteestä syntyvä kiintoaines luokitellaan tavanomaiseksi jätteeksi, ja se soveltuu sijoitettavaksi tavanomaisen jätteen kaatopaikalle, jolla on lupa vastaanottaa öljyillä pilaantuneita jätteitä. Toiminnan ja vaikutusten tarkkailu Jatkokäsittelyyn toimitettavat kuormat punnitaan. Poikkeukselliset tilanteet ja niihin varautuminen Hakemuksessa ei ole esitetty tietoja poikkeuksellisista tilanteista ja niihin varautumisesta. LUPAHAKEMUKSEN KÄSITTELY Lupahakemuksesta tiedottaminen Porin kaupungin ympäristölautakunta on tiedottanut hakemuksen vireille tulosta kuuluttamalla kaupungin virallisella ilmoitustaululla välisenä aikana sekä tiedottanut kirjeellä hakemuksen vireilläolosta naapurikiinteistöjä. Tarkastukset Lupahakemuksen johdosta kiinteistölle on tehty tarkastuskäynti , mitä koskeva tarkastusmuistio on liitetty asiakirjoihin.
3 Lausunnot Porin kaupungin terveystarkastajalla ei ole hakemuksesta huomautettavaa. Muistutukset ja mielipiteet Hakemuksen johdosta ei kuulutusaikana esitetty yhtään muistutusta tai mielipidettä. Hakijan kuuleminen Luvan käsittelyn yhteydessä ei ole tullut esille sellaisia seikkoja, jotka vaatisivat hakijan kuulemista ennen päätöstä. VIRANOMAISEN RATKAISU Ratkaisu Porin kaupungin ympäristölautakunta myöntää Veikko Lehti Oy:lle ympäristönsuojelulain 28 :n mukaisen ympäristöluvan paperin/ pahvin siirtokuormausasemalle ja hiekanerotuskaivojätteen käsittelylle Ulasoorin varikolla osoitteessa Ulasoorintie 23, Pori edellyttäen, että toimintaa harjoitetaan hakemuksen mukaisesti ja toiminnassa noudatetaan seuraavia lupamääräyksiä. 1. Jätteet on toimitettava laitokselta hyödynnettäväksi tai loppusijoitettavaksi riittävän usein niin, että toiminnasta ei aiheudu haju- tai pölyhaittaa, roskaantumista eikä pinta- ja pohjavesien pilaantumista. Jätteitä saa luovuttaa vain asianmukaiseen käsittelyyn, joka on hyväksytty ympäristönsuojelulain edellyttämällä tavalla. 2. Laitoksella ei saa käsitellä ongelmajätteitä kuten öljynerotuskaivojätteitä. Mikäli ongelmajätteitä on sekoittunut käsiteltävien jätteiden joukkoon, on ongelmajätteet poistettava ja toimitettava asianmukaiseen käsittelyyn viipymättä. 3. Käsitellyistä ja edelleen toimitetuista jätteistä on pidettävä kirjaa. Kirjanpidosta on käytävä ilmi seuraavat asiat: käsittelyyn otettujen jätteiden alkuperä, ajankohta, määrä ja laatu hyödynnettäväksi tai loppusijoitukseen toimitettujen jätteiden toimituspaikka, ajankohta, määrä ja laatu tiedot poikkeuksellisista tilanteista Vuosiyhteenveto kirjanpidosta on toimitettava Porin kaupungin ympäristönsuojeluviranomaiselle vuosittain helmikuun loppuun mennessä. 4. Hiekanerotuskaivojätteen käsittelyssä syntyvän kiintoaineksen kaatopaikkakelpoisuus tulee mineraaliöljyjen (C 10 -C 40 ) kokonaispitoisuuden osalta selvittää vuosittain. Tiedot vastaavuustestauksesta tulee esittää määräyksen 3 mukaisen vuosiyhteenvedon yhteydessä. 5. Toiminnanharjoittajan tulee tehdä selvitys toimintaan liittyvistä riskeistä, niiden ennaltaehkäisystä ja toimista häiriö- ja
4 poikkeustapauksissa. Selvitys tulee toimittaa Porin kaupungin ympäristönsuojeluviranomaiselle mennessä. 6. Poikkeuksellisista tilanteista, joista voi aiheutua vaaraa ympäristölle tai terveydelle, on viipymättä ilmoitettava Porin kaupungin pelastusviranomaiselle sekä ympäristönsuojeluviranomaiselle. Poikkeuksellisista päästöistä viemäriin on lisäksi ilmoitettava Porin Vedelle. 7. Toiminnanharjoittajan on nimettävä laitoksen asianmukaista käyttöä, hoitoa ja niihin liittyvää toiminnan tarkkailua varten vastaava hoitaja. Vastaavan hoitajan yhteystiedot on ilmoitettava Porin kaupungin ympäristövirastolle mennessä. 8. Toiminnanharjoittajan on 30 vuorokauden kuluessa tämän päätöksen lainvoimaisuudesta asetettava Porin kaupungille euron vakuus asianmukaisen jätehuollon varmistamiseksi. Vakuus luovutetaan toiminnanharjoittajalle takaisin vuoden kuluttua toiminnan päättymisestä, mikäli jätehuolto todetaan asianmukaisesti hoidetuksi. 9. Toiminnanharjoittajan on hyvissä ajoin, viimeistään kolme kuukautta ennen toiminnan lopettamista, esitettävä suunnitelma ympäristönsuojelua koskevista toiminnan lopettamiseen liittyvistä toimista. RATKAISUN PERUSTELUT Lupaharkinnan perusteet Kun toimintaa harjoitetaan tässä päätöksessä esitetyllä tavalla ja noudatetaan annettuja määräyksiä, toiminta täyttää ympäristönsuojelulain ja jätelain sekä niiden nojalla annettujen asetusten vaatimukset. Luvan myöntämisen edellytykset Toimittaessa tämän päätöksen mukaisesti laitoksen toiminnasta ei aiheudu terveyshaittaa, merkittävää muuta ympäristön pilaantumista tai sen vaaraa tai pohjaveden pilaantumista eikä eräistä naapuruussuhteista annetussa laissa tarkoitettua kohtuutonta rasitusta. Määräyksiä annettaessa on otettu huomioon toiminnan aiheuttama pilaantumisen todennäköisyys ja onnettomuusriski sekä alueen kaavamääräykset. Toiminta on voimassa olevan asemakaavan mukaista. Lupamääräysten perustelut Jätteiden hyödyntämis- ja käsittelylaitoksen ja sen toiminnan on oltava sellaista, ettei siitä aiheudu haitallisia vaikutuksia ympäristössä. Jätteiden väliaikainen varastointi on mahdollista peitetyillä kuormalavoilla. Käsiteltyjen jätteiden asianmukaisen jatkokäsittelyn varmistamiseksi tulee jätteiden vastaanottajan toiminnan olla ympäristönsuojelulain mukaisesti hyväksyttyä (määräys 1). Toiminnanharjoittaja ei ole hakenut lupaa ongelmajätteiden käsittelylle. Käsiteltäessä hiekanerotuskaivojen jätteitä on mahdollista, että tyhjennetty jäte sisältää haitta-aineita kuten öljyä. Jos öljyä havaitaan käsittelyaltaassa, tulee öljy toimittaa viipymättä asianmukaiseen käsittelyyn (määräys 2).
5 Valvonta edellyttää kirjanpitoa kiinteistöllä käsiteltävistä jätteistä ja niiden toimituspaikoista sekä mahdollisista poikkeuksellisista tilanteista (määräys 3). Valtioneuvoston päätöksen (861/1997) mukaisesti jätteen haltijan on seurattava säännöllisesti syntyvän jätteen laatua vastaavuustestauksin ja esitettävä tiedot kaatopaikan pitäjälle vähintään kerran vuodessa (määräys 4). Toiminnanharjoittajan on ympäristönsuojelulain mukaan oltava riittävästi selvillä toimintansa ympäristövaikutuksista, ympäristöriskeistä ja haitallisten vaikutusten vähentämismahdollisuuksista. Selvitys ympäristöriskeistä on tarpeen myös valvonnan toteuttamiseksi (määräys 5). Toiminnanharjoittajan on ympäristönsuojeluasetuksen mukaan ilmoitettava välittömästi valvontaviranomaiselle sellaisesta toimintaa koskevasta muutoksesta tai poikkeustilanteesta, jolla on vaikutusta ympäristöön tai luvan noudattamiseen (määräys 6). Jäteasetuksen 10 :n mukaan jätteen hyödyntämis- ja käsittelypaikalle on määrättävä vastuullinen hoitaja. Hoitaja valvoo laitoksen toimintaa ja toimii valvontaviranomaisen yhteyshenkilönä (määräys 7). Jätteen hyödyntämis- ja käsittelytoiminnan harjoittajan on ympäristönsuojelulain 42 :n mukaisesti asetettava riittävä vakuus asianmukaisen jätehuollon varmistamiseksi (määräys 8). Toiminnan lopettamiseen liittyvistä ympäristönsuojelutoimista on tarpeen edellyttää suunnitelmaa hyvissä ajoin, jotta alueen kunnostamisesta, päästöjen ehkäisemisestä ja mahdollisesta tarkkailun järjestämisestä voidaan päättää ajoissa (määräys 9). LUVAN VOIMASSAOLO JA LUPAMÄÄRÄYSTEN TARKISTAMINEN Luvan voimassaolo Tämä päätös on voimassa toistaiseksi. Toiminnan olennaiseen laajentamiseen tai muuttamiseen on haettava uusi lupa. Hakemus lupamääräysten tarkistamiseksi on toimitettava Porin kaupungin ympäristönsuojeluviranomaiselle mennessä. Asetuksen noudattaminen Jos asetuksella annetaan ympäristönsuojelulain tai jätelain nojalla jo myönnetyn luvan määräystä ankarampia säännöksiä tai luvasta poikkeavia säännöksiä luvan voimassaolosta tai tarkistamisesta, on asetusta luvan estämättä noudatettava (YSL 56 ). SOVELLETUT SÄÄNNÖKSET Ympäristönsuojelulaki (86/2000) Ympäristönsuojeluasetus (169/2000) Laki eräistä naapuruussuhteista (26/1920) Jätelaki (1072/1993) Jäteasetus (1390/1993)
6 Ympäristöministeriön asetus yleisimpien jätteiden sekä ongelmajätteiden luettelosta (1129/2001) Valtioneuvoston päätös kaatopaikoista (861/1997) KÄSITTELYMAKSU JA SEN MÄÄRÄYTYMINEN Tämän ympäristöluvan käsittelystä perittävä maksu on euroa. Päätöksessä perittävä käsittelymaksu perustuu Porin ympäristölautakunnan hyväksymään Porin kaupungin ympäristöviraston taksaan. PÄÄTÖKSEN ANTAMINEN Päätös annetaan julkipanon jälkeen. LUPAPÄÄTÖKSESTÄ TIEDOTTAMINEN Päätös Veikko Lehti Oy, Teljänkatu 10, Pori Jäljennös päätöksestä Lounais-Suomen ympäristökeskus Satakunnan pelastuslaitos Ilmoittaminen kunnassa Lupapäätöksestä ja sen julkipanosta ilmoitetaan Porin kaupungin virallisella ilmoitustaululla. Lisäksi päätöksestä tiedotetaan naapurikiinteistöjä. MUUTOKSEN HAKU Tähän päätökseen saa hakea YSL 96 :n mukaista muutosta Vaasan hallinto-oikeudelta. Muutosta saavat hakea kirjallisella valituksella luvan hakija ja ne, joiden oikeutta tai etua asia saattaa koskea, rekisteröity yhdistys tai säätiö, jonka tarkoituksena on ympäristön-, terveyden- tai luonnonsuojelun taikka asuinympäristön viihtyisyyden edistäminen ja jonka toiminta-alueella kysymyksessä olevat ympäristövaikutukset ilmenevät, sekä laitoksen sijaintikunnan kunnanhallitus ja sellaiset viranomaiset, joiden tehtävänä on valvoa asiassa yleistä etua. Valitusaika alkaa päätöksen antopäivästä. Valitusosoitus on tämän päätöksen liitteenä. Lisätietojen antaja: PÄÄTÖS: Ympäristötarkastaja Johanna Koivukoski, ympäristönsuojelu, puh Päätösehdotus hyväksyttiin yksimielisesti.